Document ID: 31994R3057

ΚΑΝΟΝΙΣΜΟΣ (ΕΚ) αριθ. 3057/94 ΤΗΣ ΕΠΙΤΡΟΠΗΣ της 14ης Δεκεμβρίου 1994 για την κατάταξη ορισμένων εμπορευμάτων στο Taric
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 1737/94 της Επιτροπής (2), και ιδίως το άρθρο 9 παράγραφος 1 στοιχείο α) σημείο 1,
Έχοντας υπόψη:
ότι, για την ομοιόμορφη εφαρμογή του Taric, πρέπει να θεσπισθούν το ταχύτερο οι διατάξεις όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού-
ότι ο κανονισμός (ΕΟΚ) αριθ. 2658/87 καθορίζει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες αυτοί εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί με βάση συγκεκριμένους κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών συναλλαγών-
ότι, κατ' εφαρμογή των εν λόγω γενικών κανόνων, τα εμπορεύματα που αναφέρονται στη στήλη 1 του παραρτήματος στον παρόντα κανονισμό πρέπει να καταταγούν στον αντίστοιχο κωδικό Taric της στήλης 2 βάσει της αιτιολογίας της στήλης 3-
ότι είναι σκόπιμο, οι δεσμευτικές δασμολογικές πληροφορίες οι παρεχόμενες από τις τελωνειακές αρχές των κρατών μελών σχετικά με την κατάταξη των εμπορευμάτων στο Taric που δεν συμφωνούν με τα οριζόμενα στον παρόντα κανονισμό να μπορούν να συνεχίσουν να αποτελούν αντικείμενο επίκλησης, από το δικαιούχο σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί θεσπίσεως κοινοτικού τελωνειακού κώδικα (3), επί χρονικό διάστημα τριών μηνών-
ότι το τμήμα δασμολογικής και στατιστικής ονοματολογίας της Επιτροπής Τελωνειακού Κώδικα δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στον αντίστοιχο κωδικό Taric που σημειώνεται στη στήλη 2 του εν λόγω πίνακα.
Άρθρο 2
Οι δεσμευτικές δασμολογικές πληροφορίες οι παρεχόμενες από τις τελωνειακές αρχές των κρατών μελών που δεν συμφωνούν προς τα οριζόμενα στον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, επί χρονικό διάστημα τριών μηνών.
Άρθρο 3
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 1994.

Labels: 3
17
15